طيب انت راجل بتاع تسويق وتجاره ايه اللي قدمته من مجالك لخدمة الدين، ؟ وليه بتفتي؟ هو اي حد يفتي كده وخلاص؟ ايه مؤهلاتك الدينيه اللي تخليني اخد الفتوي منك وانا مطمن مين غازي محمد ولا محمد غازي؟ Ahmed
طيّب يا أحمد هسألك سؤال بجد ، هو لازم عشان تسأل تجرّح كده؟  هل دي أفضل صيغة للسؤال بحيث تخليني أجاوب عليه بنفس يعني؟ ، مش عارف ، بس حاسس أن كان ممكن تكلمني بطريقة أحسن يعني :)  على كل حال : أنا بأدرس علوم شرعية من قرابة 13 سنة مثلًا دا أولًا ثانيًا : أنا ما قلتلكش تاخد الفتوى مني خالص ، محدش قالك كده في الحقيقة ، ومحدش طلب منك تعرفني كذلك ، حتى محدش طلب منك تسألني ، أنت في الحقيقة اللي عملت كل دا من نفسك ..  ثالثًا : أنا في الأكونت دا نادرًا ما بأقول فتوى شرعية أصلًا ، واللي بأقوله بيكون نقلًا عن غيري ، بأبعت لأحد شيوخي السؤال ، ويجيبني ، وأنقل الجواب.  أو بيكون في الأصول والقطعيات اللي مش محتاجة ، أو بمعتمد المذهب الشافعي ..  بس كده..  بالنسبة للي قدمته في مجال : فمش لازم اكتبه هنا عشان تقتنع بيا يعني ، أنا مش بأعملهولك بالأساس عشان اكتبهولك هنا.  حاول يا صديقي في المرّات القادمة تستغني عن منصب القاضي وتسأل عادي وهتلاقيني بجاوبك عادي برضه ، نوّرت :)